[pic] | AZ EURÓPAI KÖZÖSSÉGEK BIZOTTSÁGA |

Brüsszel, 14.11.2006

COM(2006) 700 végleges

2005/0042B (COD)

A BIZOTTSÁG KÖZLEMÉNYEAZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján

a fogyasztóügyi politika területén közösségi cselekvési programot (2007–2013) létrehozó európai parlamenti és tanácsi határozat elfogadásáról szóló tanácsi közös álláspontról

2005/0042B (COD)

A BIZOTTSÁG KÖZLEMÉNYEAZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján

a fogyasztóügyi politika területén közösségi cselekvési programot (2007–2013) létrehozó európai parlamenti és tanácsi határozat elfogadásáról szóló tanácsi közös álláspontról

(EGT-vonatkozású szöveg)

1. ELŐZMÉNYEK

A JAVASLAT TOVÁBBÍTÁSA AZ EURÓPAI PARLAMENTHEZ ÉS A TANÁCSHOZ(COM (2005)115 DOKUMENTUM – 2005/0042B(COD) | 13.04.2005. |

A Régiók Bizottsága véleménye Az Európai Gazdasági és Szociális Bizottság véleménye | 16.02.2006 14.02.2006 |

Az Európai Parlament véleménye (első olvasat) | 23.03.2006 |

A Bizottság átdolgozott javaslata (COM(2006)235 dokumentum) | 24.05.2006 |

A Tanácson belüli politikai megállapodás | 25.09.2006 |

A közös álláspont elfogadása | 13.11.2006 |

2. A BIZOTTSÁG JAVASLATÁNAK CÉLJA

A program célja, hogy hozzájáruljon a fogyasztók biztonságának és gazdasági érdekeinek védelméhez, valamint a tájékoztatáshoz és oktatáshoz való jogaik megerősítéséhez. Lehetővé teszi az EU számára, hogy kiegészítse, támogassa és nyomon kövesse a tagállamok szakpolitikáit, támogassa a fogyasztóvédelmi szervezeteket, végrehajtsa az uniós fogyasztóvédelmi jogszabályokat és segítse a fogyasztókat abban, hogy a belső piac aktív szereplőivé váljanak. A 2007–20013. évi programnak két fő célkitűzése van: magas szintű fogyasztóvédelem biztosítása a fogyasztói érdekek hathatós képviselete révén, illetve a fogyasztóvédelmi szabályok hatékony alkalmazásának biztosítása végrehajtás, együttműködés, tájékoztatás, oktatás és jogvédelem révén.

Ezeket a célkitűzéseket – az éves munkatervekben meghatározott prioritásokkal összhangban – különböző intézkedések és eszközök együttes alkalmazásával kell elérni.

3. A KÖZÖS ÁLLÁSPONTTAL KAPCSOLATOS MEGJEGYZÉSEK

2006. szeptember 25-én a Tanács egyhangú politikai megállapodásra jutott a fogyasztóügyi politika területén közösségi cselekvési programot (2007–2013) létrehozó határozattervezetről. A politikai megállapodás nagy részben a Bizottság által 2006. május 24-én kiadott módosított javaslaton alapult. Ez a módosított javaslat figyelembe vette azt a hiányt, amely a pénzügyi tervről született intézményközi megállapodás következtében a program költségvetésében előállt, valamint az Európai Parlament által az első olvasatban hivatalosan kifejtett álláspontot is. Ugyanakkor alapvetően módosította az eredeti javaslatot és kettéválasztotta azt egy népegészségügyi és egy fogyasztóügyi programra.

A módosított javaslat vitája során a Tanács néhány tagja fenntartásoknak adott hangot egyes projektek, egy európai mesterfokozatú képzés létrehozása és ösztöndíjak tekintetében; az Európai Parlament szintén fenntartásokkal élt az európai mesterfokozatú képzés, valamint a decentralizált intézkedések és a leginkább védelmet igénylő fogyasztók vonatkozásában.

Végül is a tagállamok valamennyi fenntartását sikerült eloszlatni a megállapodás érdekében, a program mihamarabbi elfogadásának szükségessége miatt. Ennek következtében a közös álláspont ezen intézményközi kapcsolatok eredményeit tükrözi, és a Bizottság támogatását élvezi.

4. KÖVETKEZTETÉS

A Bizottság úgy ítéli meg, hogy a 13.11.2006 egyhangúlag elfogadott közös álláspont összhangban van módosított javaslatának legfontosabb célkitűzéseivel és alapelveivel. Megjegyzi továbbá, hogy a Parlament belső piaci és fogyasztóvédelmi (IMCO) bizottságának elnöke megerősítette: amennyiben a Tanács politikai megállapodásra jut a soros elnökség kompromisszumos szövege alapján, bizottságának a közös álláspont módosítás nélküli elfogadását fogja javasolni. A Bizottság ennélfogva támogatja a három intézmény által elért megállapodást tükröző közös álláspontot.